ทำให้ตัวดูสูงขึ้นเท่าที่จะทำได้ ทำให้ตัวสูงขึ้นด้วยอาหาร วิตามิน และแร่ธาตุต่างๆ การออกกำลังกายและการนอนหลับเพื่อกระตุ้นการเจริญเติบโตในช่วงวัยแรกรุ่น
ถ้าคุณทำทุกวิถีทางเพื่อช่วยให้ตัวเองสูงขึ้นแล้ว ยังมีอีกสองสามอย่างที่สามารถช่วยให้คุณทำให้ตัวดูสูงขึ้นเท่าที่จะทำได้ คุณอาจจะไม่รู้ตัวว่าท่าทางที่ไม่ดีนั้นสามารถส่งผลต่อความสูงโดยรวมของคุณได้มากแค่ไหน ไม่ว่าจะเป็นการห่อไหล่เล็กน้อย การยื่นคอและศีรษะไปข้างหน้า และการยืนทิ้งน้ำหนักของคุณบนขาข้างหนึ่งจนเป็นนิสัย ทั้งหมดนี้สามารถทำให้ความสูงของคุณลดลงได้  เดินโดยวางหนังสือไว้บนศีรษะ เพื่อฝึกร่างกายให้รักษากระดูกสันหลังของคุณให้ตั้งตรงมากที่สุดเท่าที่จะเป็นไปได้ ยืนขาตรงและไม่เกินความกว้างของสะโพก เชิดคางขึ้นเล็กน้อย นี่ไม่เพียงแต่จะเพิ่มความสูงขึ้นบ้างเท่านั้น แต่ยังทำให้คุณดูมั่นใจมากขึ้นด้วย สร้างนิสัยการนั่งตัวตรงและให้มุ่งความสนใจไปที่การเกร็งกล้ามเนื้อท้องเพื่อช่วย คุณอาจจะคิดว่าผมยาวจะทำให้คุณดูสูงขึ้น แต่ความจริงแล้ว ผมยาวจะเบี่ยงเบนความสนใจไปจากลำคอและคอเสื้อของคุณ ทำให้คุณดูเตี้ยลง ให้เลือกไว้ผมสั้นหรือยาวปานกลางแทน ทรงผมเหล่านี้จะให้ความสำคัญกลับมาที่ลำคอของคุณ ถ้าคุณมีคอที่ค่อนข้างยาว ทรงผมเหล่านี้จะดูดี การใส่เสื้อผ้ารัดรูป เช่น กางเกงยีนส์ขาสกินนี่ จะช่วยเน้นรูปร่างของคุณ เมื่อคุณใส่เสื้อผ้าตัวหลวมๆ จะทำให้เห็นสัดส่วนเหล่านั้นไม่ชัด ซึ่งทำให้คุณดูเตี้ยลง กางเกงโดยเฉพาะอย่างยิ่งกางเกงยีนส์ขาสกินนี่จะเน้นความยาวขาของคุณให้ชัดเจน และจะแนบติดกับรูปร่างขาของคุณได้อย่างดี ซึ่งจะดึงดูดความสนใจไปที่รูปร่างขาของคุณมากกว่าความสูงของคุณ  สำหรับเด็กผู้หญิง การใส่กระโปรงทรงสอบจะช่วยให้คุณเน้นความยาวตามธรรมชาติของขา สีที่ทำให้ผอมอย่างเช่น สีดำ สีกรมท่า และสีเขียวเข้มจะช่วยให้คุณดูสูงขึ้น สีเหล่านี้ทำให้ตัวของคุณดูผอมลงและเหมาะกับทั้งเด็กผู้ชายและเด็กผู้หญิง การใส่เสื้อและกางเกงหรือกระโปรงที่ทำให้ดูผอมจะทำให้ได้ผลเป็นสองเท่า นอกจากนั้นการสวมเสื้อผ้าที่มีลายเป็นแนวตั้งจะช่วยเน้นความสูง   สำหรับผู้หญิง ลองใส่กางเกงขายาวลายแนวตั้ง หรืออาจจะเป็นเสื้อคอปกดูสิ  สำหรับผู้ชาย เสื้อที่มีลายแนวตั้งแคบๆ มากกว่าลายสก็อตนั้นสามารถช่วยได้  ทั้งสองเพศควรจะหลีกเลี่ยงการใส่เสื้อลายขวาง เพราะเสื้อเหล่านี้มีผลตรงข้าม โดยจะทำให้คุณดูเหมือนเตี้ยลง แน่นอนว่านี่ไม่ใช่สำหรับทุกคน แต่การใส่รองเท้าส้นสูงหรือส้นตึกเป็นการเพิ่มความสูงได้ทันที คุณสามารถสูงขึ้นตั้งแต่สองนิ้วถึงหกนิ้วได้ทันทีที่คุณใส่ เมื่อคุณใส่รองเท้าส้นสูง คนจะมองที่คุณหรือเงยมองคุณแทนการก้มมองคุณ เมื่อคุณพบใครสักคนหนึ่ง ความประทับใจแรกของพวกเขาจะไม่ได้อยู่ที่ความสูงของคุณ แต่จะอยู่ที่ใบหน้าของคุณแทน   การใส่รองเท้าส้นสูงเดินเป็นทักษะที่จริงจังซึ่งต้องฝึกฝน ใช้เวลาเพื่อให้รู้สึกสบายกับรองเท้าส้นสูงก่อนจะใส่ออกไปข้างนอก การใส่รองเท้าส้นสูงเดินอาจจะเกิดผลเสียกับเท้าของคุณได้ พยายามใส่พื้นรองเท้าและแผ่นกันรองเท้ากัด และใส่รองเท้าคู่ใหม่จนกว่าจะเคยชินก่อนใส่มันออกไปข้างนอก ถ้าคุณไม่อยากใส่รองเท้าส้นสูงที่เห็นได้ชัด ให้มองหารองเท้าที่มีพื้นรองเท้าหนาๆ แทน ผู้ชายสามารถซื้อส้นรองเท้าเพื่อใส่เพิ่มความสูงได้ อาหารสมดุลที่เต็มไปด้วยสารอาหารที่มีประโยชน์ต่อสุขภาพนั้นจะช่วยให้คุณเติบโตอย่างแข็งแรง มีสุขภาพดีและสูงได้อย่างเต็มที่ นั่นหมายความว่าคุณต้องอยู่ให้ห่างจากเค้ก น้ำอัดลม และพิซซ่า และกินสลัด ธัญพืชที่ผ่านกระบวนการขัดสีน้อย และปลา ถ้าคุณมีปัญหาในการกระตุ้นตัวเองให้กินอาหารเหล่านี้ ให้ค้นหาสูตรอาหารที่แตกต่างกันและลองผสมผสานอาหารที่คุณคิดว่าน่าสนใจดูสิ  ดูที่ เว็บไซต์ MyPlate เพื่อให้ได้มุมมองที่ชัดเจนว่าอาหารสมดุลที่ดีต่อสุขภาพซึ่งประกอบด้วย โปรตีน ผลไม้ ธัญพืช และนม มีอะไรบ้าง โปรตีนเป็นตัวสร้างสิ่งที่ช่วยให้คุณสูงและแข็งแรง สร้างกระดูก กล้ามเนื้อ และกระดูกอ่อนของคุณ  ดังนั้นการกินกลุ่มอาหารที่มีโปรตีนในปริมาณที่เหมาะสมนั้นเป็นสิ่งสำคัญ ถ้าคุณต้องการเพิ่มความสูงที่สามารถเป็นไปได้ ปริมาณที่แนะนำนั้นแตกต่างกันไปขึ้นอยู่กับอายุ เพศ และคุณออกกำลังกายมากเท่าไร   เด็กผู้หญิงอายุ 9-18 ปี ปริมาณที่แนะนำเท่ากับ 142 กรัมต่อวัน เด็กผู้ชายอายุ 9-13 ปี ปริมาณที่แนะนำเท่ากับ 142 กรัมต่อวัน เด็กผู้ชายอายุ 14-18 ปี ปริมาณที่แนะนำเท่ากับ 185 กรัมต่อวัน  อาหารจำพวกโปรตีน ได้แก่ เนื้อสัตว์ สัตว์ปีก ปลา ไข่ ถั่ว และเมล็ดพืชต่างๆ วิตามินดีช่วยให้กระดูกแข็งแรงขึ้นและช่วยส่งเสริมการเจริญเติบโตของกล้ามเนื้อในเด็ก  ผลการศึกษาล่าสุดพบว่า การขาดวิตามินดีนั้นมีส่วนเกี่ยวข้องทำให้ร่างกายแคระแกร็น แม้กระทั่งการเพิ่มของน้ำหนักในเด็กวัยรุ่นหญิง  อาหารที่อุดมไปด้วยวิตามินดีนั้น ได้แก่ ปลาที่มีไขมันสูง เห็ด และซีเรียลที่เสริมคุณค่าอาหาร แม้ว่างานวิจัยต่างๆ จะยังไม่มีข้อสรุปที่แน่ชัด แต่หลักฐานทางวิทยาศาสตร์อาจจะบ่งชี้ถึงความสัมพันธ์ที่เป็นไปได้ ระหว่างการขาดแร่ธาตุสังกะสีกับการหยุดเจริญเติบโตได้  นั่นหมายความว่าถ้าไม่ได้รับสังกะสีก็อาจจะเสี่ยงต่อความเป็นไปได้ที่จะทำให้ร่างกายหยุดเจริญเติบโต อาหารที่เป็นแหล่งของแร่ธาตุสังกะสีที่ดี ได้แก่:   อาหารทะเล โดยเฉพาะอย่างยิ่งหอย เนื้อแกะ ผักโขม แต่ก็อีกนั่นแหละ มีหลักฐานโดยตรงเพียงเล็กน้อยระหว่างแคลเซียมกับการทำให้ตัวสูงขึ้น แต่แคลเซียม เป็น ส่วนประกอบสำคัญในการช่วยให้กระดูกแข็งแรงซึ่งมีความสำคัญต่อการเจริญเติบโต. แคลเซียมส่วนใหญ่จะมาจากผลิตภัณฑ์จากนม แนะนำว่าเด็กผู้ชายและเด็กผู้หญิงอายุ 9-18 ปีควรจะบริโภคอาหารที่มาจากนมที่อุดมไปด้วยแคลเซียมสูงวันละสามถ้วย   ไม่แนะนำให้กินผลิตภัณฑ์จากนมที่มีไขมันสูง ครีม ครีมชีส และเนยเป็นอาหารที่มาจากนมที่มีแคลเซียมน้อย ตัวเลือกแคลเซียมอื่นนอกจากผลิตภัณฑ์จากนม ได้แก่ ปลากระป๋อง ผักใบเขียว ผลิตภัณฑ์จากถั่วเหลือง และน้ำผลไม้ ซีเรียล และขนมปังที่เสริมแคลเซียม ตลอดจนหลีกเลี่ยงอาหารที่มีไขมันและเค็มเกินไป มีรายงานว่าอาหารเพื่อสุขภาพบางชนิดอาจจะมีผลเสียต่อความสูงของคุณ คุณควรจะกินอาหารที่สมดุล และนี่ไม่ใช่ความจริงซึ่งเปลี่ยนยาก แต่ลองกินผลิตภัณฑ์จากถั่วเหลือง มะเขือเทศ และถั่วปากอ้าให้น้อยลงดูนะ  การกินอาหารเพื่อสุขภาพและสมดุลนั้นสำคัญกว่าการไม่กินอาหารทั้งสามอย่างนี้ คุณสามารถกินวิตามินรวมพื้นฐานที่คุณสามารถซื้อได้ที่ร้าน คุณยังอาจจะมุ่งเน้นที่วิตามินดีและสังกะสี โดยการซื้อยาเม็ดวิตามินที่มีเพียงองค์ประกอบสำคัญเพียงสองอย่างนี้ น้ำมันตับปลาแบบเม็ดนั้นก็หาได้ง่ายและเป็นแหล่งวิตามินดีที่ยอดเยี่ยมและดีต่อกระดูกและข้อต่อของคุณอีกด้วย  มีรายงานว่าผลิตภัณฑ์เสริมอาหารอื่นๆ ที่เข้มข้นกว่าและอาจจะเป็นอันตราย ได้แก่ Ipriforne และ กลูโคซามีน (Glucosamine) นั้นช่วยส่งเสริมการเจริญเติบโตได้ . ปรึกษาแพทย์ก่อนจะลองกินผลิตภัณฑ์เสริมอาหารเหล่านี้เสมอ คุณอาจจะบังเอิญเจออาหารเสริมบางอย่างที่อ้างว่าสามารถทำให้คุณสูงขึ้นได้อย่างน่าอัศจรรย์ จำไว้ว่าถ้าแผ่นความเจริญของกระดูกของคุณเชื่อมต่อกันแล้ว คุณจะไม่สูงขึ้นอีก ผลิตภัณฑ์บางอย่างอาจจะอ้างว่าเป็นหรือมีฮอร์โมนควบคุมการเจริญเติบโตของมนุษย์ (Human Growth Hormone: HGH) ซึ่งจะช่วยกระตุ้นการเจริญเติบโต คุณควรระมัดระวังอย่างมาก เนื่องจากไม่สามารถใช้ HGH อย่างยาเม็ดได้ และควรจะได้รับการกำหนดโดยแพทย์เท่านั้น คุณรู้ไหมว่าคุณจะโตขึ้นตอนคุณนอนหลับนะ ร่างกายของคุณผลิตฮอร์โมนควบคุมการเจริญเติบโตของมนุษย์ (HGH) ในขณะที่คุณนอนหลับ ฮอร์โมนนี้ช่วยให้คุณพัฒนากล้ามเนื้อและตัวสูงขึ้นได้จริงๆ ดังนั้นถ้าคุณจริงจังเกี่ยวกับการทำให้ตัวสูงขึ้นแล้วล่ะก็ให้นอนหลับเยอะๆ   เด็กวัยเรียนควรจะนอนหลับระหว่าง 10 ถึง 11 ชั่วโมง   วัยรุ่นและผู้ที่มีอายุต่ำกว่า 18 ปีควรจะนอนหลับอย่างน้อย 9 ถึง 10 ชั่วโมง ไม่ว่าคุณจะทำอะไรก็ตาม ให้หาเวลาออกกำลังกายบ้าง การออกกำลังกายเป็นสิ่งสำคัญมากสำหรับการเจริญเติบโตอย่างสุขภาพดีและความเป็นอยู่ที่ดีโดยทั่วไป ถ้าคุณอยากจะสูงโดยเฉพาะอย่างยิ่งในช่วงวัยรุ่น ให้ออกกำลังกายจนเป็นนิสัย การออกกำลังกายทุกอย่างเป็นสิ่งที่ดีและไม่มีการออกกำลังกายเฉพาะเพื่อเพิ่มความสูง แต่การทำสิ่งต่างๆ ที่เกี่ยวข้องกับการยืดกล้ามเนื้อและการกระโดดจะช่วยทำให้กระดูกสันหลังของคุณยาวขึ้นได้   ลองการกระโดดไปมา โดยการเล่นบาสเกตบอลหรือกระโดดเชือก ลองการยืดเหยียดหลังและแขนขาของคุณโดยการว่ายน้ำ ไม่มีระยะเวลาเฉพาะที่คุณควรจะทำสิ่งนี้เพื่อเพิ่มความสูง แต่ยิ่งมากยิ่งดี แนะนำว่าเด็กและวัยรุ่นควรจะออกกำลังกายวันละ 1 ชั่วโมงเพื่อสุขภาพที่ดี  เพื่อให้มีโอกาสให้ร่างกายสูงขึ้น ลองพยายามทำให้นานกว่านี้ การยืดเหยียดบางอย่างสามารถช่วยให้คุณปลดปล่อยกระดูกสันหลังและปรับปรุงท่าทางของคุณให้ดีขึ้นได้ ถ้าคุณยืดกล้ามเนื้อเป็นสิ่งแรกในตอนเช้าและสิ่งสุดท้ายตอนกลางคืน ก็สามารถช่วยให้คุณตัวตรงขึ้นและทำให้สูงขึ้นได้ การยืดเหยียดกล้ามเนื้อที่ควรจะลองทำ ได้แก่:   การแตะนิ้วเท้า ยืนตัวตรงและยกมือขึ้น แล้วก็เอื้อมลงไปแตะนิ้วเท้าของคุณ การยืดท่างู นอนคว่ำ วางมือทั้งสองไว้ข้างลำตัว แล้วก็ดันมือเพื่อยกหน้าอกขึ้นและเงยศีรษะไปด้านหลัง การยืดท่าสะพาน นอนหงาย วางมือทั้งสองไว้ข้างลำตัว จากนั้นกดมือ แล้วยกท้องขึ้นจากพื้นเพื่อยืดหลังของคุณ ถ้าคุณทำตามขั้นตอนทั้งหมดก่อนหน้านี้ ก็จะมีโอกาสที่คุณได้ทำให้ร่างกายของคุณสูงขึ้นอย่างดีที่สุดแล้วล่ะ ไม่ใช่ทุกคนที่จะสูงเท่ากับนักบาสเกตบอลหรือนางแบบนายแบบ การที่ตัวสูงไม่ใช่ทุกสิ่งทุกอย่าง ดังนั้นจงเรียนรู้ที่จะรู้สึกสบายใจกับสิ่งที่คุณเป็น   บางคนเป็น "ดอกไม้บานช้า" และแค่เจริญเติบโตอย่างรวดเร็วเมื่อพวกเขาอายุ 17-18 หรือมากกว่าเท่านั้น ถ้าคุณกังวลจริงๆ ให้ไปพบแพทย์ด้านต่อมไร้ท่อเด็ก แพทย์ด้านนี้จะสามารถให้ข้อมูลที่มีประโยชน์เกี่ยวกับหลักสูตรทางการแพทย์ที่เป็นไปได้ ที่คุณอาจจะได้รับเพื่อต่อสู้กับการเจริญเติบโตที่ต่ำ
ปรับท่าทางของคุณ. ไว้ผมยาวปานกลางหรือสั้น. ทำให้ตัวคุณดูเพรียว. ใส่เสื้อผ้าสีที่ทำให้ผอมและมีลายตามแนวตั้ง. ใส่รองเท้าส้นสูงหรือส้นตึก. กินอาหารให้ถูกต้อง. เพิ่มโปรตีนที่มีไขมันต่ำในอาหารของคุณ. ได้รับวิตามินดีอย่างเพียงพอ. กินแร่ธาตุสังกะสี. กินแคลเซียมมากๆ . หลีกเลี่ยงอาหารบางประเภท. ลองกินอาหารเสริมวิตามิน. ระวังผลิตภัณฑ์มหัศจรรย์รักษาได้ทุกโรค. นอนหลับให้มากขึ้น. ออกกำลังกาย. ลองการยืดกล้ามเนื้อ. รอให้ร่างกายเจริญเติบโตตามธรรมชาติเมื่อเวลาผ่านไป.
https://www.wikihow.com/Get-Taller-Fast https://www.wikihow.com/Get-Taller-Fast https://www.wikihow.com/Get-Taller-Fast
Making the Most of Your Height Getting Taller with Diet, Vitamins and Minerals Exercising and Sleeping to Stimulate Growth During Puberty